text: Rod eller Borst? Drama venter RV
  18 juni 2015 kl. 23.26
  Radikale Venstre har mistet et mandat i Sydjyllands Storkreds. Dermed skal en af partiets nuværende folketingspolitikere pakke sammen og forlade Christiansborg.
  Hvem af Lotte Rod og Marlene Borst Hansen, der får lov at blive, og hvem, der skal hjem, bliver først afgjort, når de personlige stemmer bliver gjort op i morgen.
  Og der er lagt op til en valg-gyser. Ved sidste valg var det kun 1.700 stemmer, der skilte de to kandidater. Dengang var det Lotte Rod, der fik flest stemmer. Om det kommer til at gøre sig gældende igen, må vi vente på optællingen fredag.
  